cyanic-selkie/wikianc huggingface dataset:
Barett
Etymologi
Ordet barett er lånt via tysk barett (også i formen birret) fra det franske barette eller béret og italienske baretta og berretto, et ord som er avledet av det latinske birrus', «en type kappe med hette». I Danmark bruker en betegnelsen baret, i Finland barett og i Sverige baskermössa for den militærlua en i Norge og på engelsk kaller beret.
Bo Giertz
Forfatterskap
Førsta del, Herrens hammare, av Giertz' bok Stengrunden, ble filmatisert i 1995 og 2006.
Barett
Etymologi
Barett har på engelsk og norsk også blitt kalt bonnet.
Bo Giertz
Forfatterskap
I 2004 valgte Kyrkans tidnings lesere ham til 1900-tallets viktigste kristne leder i Sverige.
Komminister
Komminister (medtjener) er en person som innehar ordinær prestetjeneste i en menighet i den Svenska kyrkan. Komministeren er sogneprestens medhjelper. Norsk tittel er kapellan.
Bocaiúva do Sul
Bocaiúva do Sul er en kommune i delstaten Paraná i sørregionen av Brasil.
Rudolf Bahro
Rudolf Bahro (født 18. november 1935 i Bad Flinsberg i Tyskland, død 5. desember 1997 i Berlin) var en tysk filosof og politiker. Han var en av de mest kjente dissidentene i DDR på grunn av sin bok Die Alternative (1977).
Bakgrunn
Rudolf Bahro var den eldste av tre barn av kveglandbruksrådgiveren Max Bahro og hans hustru Irmgard, født Conrad. Familien bodde til 1945 i Niederschlesien, først i Bad Flinsberg, så i nabolandsbyen Gerlachsheim (Landkreis Lauban), der Rudolf gikk på landsbyskolen. Mot slutten av annen verdenskrig ble faren innkalt til militærtjeneste, og havnet i polsk krigsfangenskap. Da østfronten rykket nærmere, ble familien evakuert. Under flukten kom Rudolf bort fra moren og sine søsken, og de døde kort etter av tyfus.
Bahro tilbrakte så noen måneder med tanter først i Østerrike og så i Hessen. Han fant til slutt sammen med faren, som drev en enkes gård i Rießen (Landkreis Guben).
Medlem av kommunistpartiet i DDR
Bahro ble medlem i Sozialistische Einheitspartei Deutschlands i 1954 og studerte filosofi ved Humboldt-universitetet i Berlin fra 1954 til 1959.
Frem til 1956 var han en sterk beundrer av Lenin og Stalin, men avsløringene om stalinismen rystet verdensbildet hans. Etter studietida arbeidet han som SED-partifunksjonær i en landsby nord for Frankfurt (Oder) og senere ved Universitetet i Greifswald. Fra 1967 til 1977 jobbet han i administrasjonen til forskjellige bedrifter.
Nedslåingen av Prahavåren og hans erfaring med DDRs økonomi førte ham til den konklusjon at store forandringer var nødvendige i DDR. I 1972 begynte han å forfatte en doktoravhandling (Über die Entfaltungsbedingungen der Hoch- und Fachschulkader in volkseigenen Betrieben der DDR). Samtidig skrev han på et manuskript som ble grunnlaget for boka Die Alternative. DDRs ministerium for statsikkerhet hindret arbeidet hans. Bahro ble klar over at boka ikke kunne publiseres som planlagt i DDR, men fant en mulighet til å offentliggjøre den i Vest-Tyskland i 1977.
Fengslet, benådet, flukt til Vest-Tyskland
Bahro ble arrestert og dømt under falske anklager til åtte års fengsel. I 1979 ble han benådet i anledning av DDRs tredveårsdag. Han så ikke noen mulighet til å fortsette arbeidet sitt i DDR og flyttet til Vest-Tyskland.
I Vest-Tyskland ble han medlem i partiet Die Grünen og forlot partiet igjen i 1985. Etter murens fall flyttet han tilbake til Øst-Berlin og ble der juridisk fullstendig rehabilitert. Han gikk inn for å bevare DDRs autonomi og forsvarte politikkens primat over økonomien.
I sine siste år ble han interessert i åndelige spørsmål og forsøkte å forene spiritualitet og politikk.
I 1994 ble det konstatert at han hadde blodkreft. Han døde i Berlin 5. desember 1997.
Han regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Eksterne lenker
Biografi til Rudolf Bahro på tysk
Kamikaze
Kamikaze (japansk: 神風) er en japansk betegnelse med betydningen «gudevind» eller litt upresist «guddommelig vind», etter en orkan som ødela en mongolsk flåte under ledelse av Kublai-khan som var i ferd med å invadere Japan i 1274 og 1281. De tallmessig overlegne mongolene måtte avbryte felttoget under et fryktelig uvær som feide over strendene i to dager og ødela store deler av den mongolske flåten, og slik ble Japan reddet fra invasjon. Dette var det nærmeste Japan har vært i bli invadert av en fremmed makt de siste 1 500 år før andre verdenskrig, og slik sett spilte historien om de mongolske invasjonsforsøkene en viktig psykologisk rolle i japansk tenkning.
Definisjon
«Et kamikaze-angrep/-oppdrag beskriver et brått, voldelig angrep mot en fiende, særlig der angriperen(e) vet at oppdraget vil føre til egen død» er definisjonen til nettstedet Cambridge Dictionaries Online.
Historie
Japanerne bruke ikke selv Kamikaze-betegnelsen for disse enhetene som utførte disse selvmordsangrepene, men tokubetsu kōgeki tai (特別攻撃隊), som fritt oversatt betyr «Spesialangrepsenheter». Dette er vanligvis forkortet til tokkōtai (特攻隊).
Da andre verdenskrig sluttet hadde den japanske marinens flyvåpen brukt 2 525 kamikaze flygere og hærens flyvåpen 1 387. Ifølge japanske kunngjøringer hadde disse senket 81 fartøyer og skadet 195. Ifølge de japanske kildene hadde disse stått for inntil 80 prosent av de amerikanske tapene mot slutten av Stillehavskrigen. Ifølge amerikanske kilder senket rundt 2 800 Kamikaze flygere 34 fartøyer og skadet 368, drepte 4 900 marinepersonell og skadet over 4 800. De samme kilder sier at 14 prosent av flyene nådde sine mål og av de som ble truffet, sank 8,5 prosent. Det er vanskelig å få sikre tall om hvilken effekt disse angrepene hadde, men de ulike oppgavene gir en pekepinn.
Etter krigen har ordet i den vestlige verden også blitt brukt om selvmordsbombere. Slike selvmordsangrep ble også gjennomført i mindre skala av bakkesoldater tungt lastet med sprengstoff og båtpersonell med hurtiggående småbåter.
Correnderapiplerke
Correnderapiplerke (Anthus correndera) er en neotropisk art i erlefamilien (Motacillidae) og inngår i den større slekten piplerker (Anthus), som imidlertid trolig er ei parafyletisk gruppe. Arten består som fem underarter, fordelt i to klader. Fire av underartene holder til i det sørlige og sentrale Andes og i lavlandet i det sørlige Sør-Amerika og utgjør en felles klade. Den femte er falklandpiplerke (A. c. grayi) som utgjør en selvstendig klade og er endemisk til Falklandsøyene.
Taksonomi
Félix de Azara beskrev opprinnelig fem arter med «Alondra» (av lat. alaudula = lerker) i sitt banebrytende arbeid om fuglene i Paraguay i 1805. To av dem var piplerker i slekten Anthus: Nr. 146 «Alondra Chií» og nr. 147 «Alondra Correndera». Vieillot (1818) beskrev deretter formelt de to basert utelukkende på Azaras beskrivelser, som henholdsvis A. chii og A. correndera.
Biologi
Correnderapiplerke blir 14–16 cm lang og veier 15–26,5 g. Arten har ei kryptisk fjærdrakt i jordfarger; lys i buken med mørkt strekmønster, og mørkere på oversiden med et tilsvarende strekmønster. Kjønnene er like. Underartene skiller seg mest gjennom mindre forskjeller i utfargingen og markeringene. Nominatformen er lysest. Falklandpiplerke er imidlertid noe større enn de andre underartene, har kraftigere nebb og smalere markeringer på brystet.
David Klöcker Ehrenstrahl
David Klöcker Ehrenstrahl (født 25. april 1628 i Hamburg, død 23. oktober 1698 i Stockholm) var en svensk hoffmaler. Han var onkel til David von Krafft.
If Not for You
«If Not for You» er en sang skrevet av Bob Dylan, utgitt første gang på albumet New Morning fra 1970. Sangen finnes også på samlealbumet Biograph, såvel som Bob Dylan's Greatest Hits Vol. II. Sangen ble covret av Bryan Ferry på hans Dylan hyllestalbum, Dylanesque i 2007.
George Harrison versjonen
Sangen ble også covret av George Harrison på hans soloalbum All Things Must Pass fra 1970. Dylan og Harrison sang den sammen under en lydsjekk i forbindelse med The Concert for Bangladesh i 1971.
Olivia Newton-John versjon
En suksessrik versjon av sangen ble gitt ut av Olivia Newton-John. Det var tittelsporet på hennes første soloalbum, If Not For You, og ble hennes første hitsingle som nådde Top 10 i Australia, Canada, Irland, Ny-Zealand, og den amerikanske Adult Contemporary-listen.
Mannbreen
Mannbreen er en isbre beliggende i fjellpartiet Heimefrontfjella i Dronning Maud Land. Den strømmer nordvestover mellom Bowrakammen og Johnsonhogna i Tottanfjella.
Breen har sitt navn etter Neville Sanders Mann som var stasjonert ved Halley Bay 1962–63 og som omkom på isen 15. august 1963.
Vørterøl
Vørterøl er en alkoholfri drikk laget av vann, malt og humle og tilsatt kullsyre. I prinsippet er vørterøl øl som ikke har vært gjennom gjæring. I Norge er vørterøl typisk mørkt, omtrent som bayerøl. Vørterøl selges i dag av Ringnes, Hansa og Aass.
Vørterøl inneholder en del mineraler, maltsukker samt noen b-vitaminer. Maltsukkeret tilfører hurtig energi, og vørterøl er derfor bra som sportsdrikk. Vørterølet er mørkt, sødmefylt og med litt smak av humle.
Vørter er et vandig uttrekk som fåes ved utluting av malt, det vil si ei søt «suppe» som er resultatet av kokt vann og malt-ekstrakt. Maltrestene filtreres fra mesken under ølbrygging. Maltuttrekk kan også brukes i vørterkake, brødaktig kake tilsatt vørter. Vørterkake lages av rug- og hvetemel tilsatt vørterøl, krydder, sirup og annet.
Sportsdrikk
Frydenlund bryggeri hadde en vørterøletikett med to barn på. Men de ønsket å snu vørterøltrenden fra å være en barnedrikk til å bli en sportsdrikk. De fikk derfor tegnet en ny etikett for sitt vørterøl i 1938. Da fikk bryggeriets vørterøl etiketten med den kraftige armen til bokseren Schliemann og de fem OL-ringene (som ble utformet av Pierre de Coubertin for Den olympiske komité i 1913) på. Etiketten ble så mønsterbeskyttet av Frydenlund i Norge 1939. Da Norge skulle arrangere vinter-OL i 1952, fikk Den olympiske komité beskjed av patentkontoret at Frydenlund hadde sikret seg rettighetene til bruken av Den olympiske komités symbol lokalt i Norge. Frydenlund lot likevel Den norske olympiske komité bruke ringene under OL.
I 1972 solgte Frydenlund rettighetene til OL-ringene til komiteen for 1 kr og fikk samtidig beholde retten til å bruke ringene på vørterølet. I dag er det Ringnes Vørterøl som bærer OL-ringene.
Grigorij Jegorov
Grigorij Aleksandrovitsj Jegorov (russisk: Григо́рий Алекса́ндрович Его́ров, født 12. januar 1967 i Tsjimkent) er en kasakhstansk, tidligere friidrettsutøver som representerte Sovjetunionen, og senere Kasakhstan i stavhopp.
Whig
Whig kan referere til:
Grigorij Jegorov
Jegorovs gjennombrudd kom under OL 1988 i Seoul da han vant bronsemedalje, i en sovjetisk trippel sammen med Serhij Bubka og Rodion Gataullin, etter et hopp på 5,80 m. Året etter vant han innendørs-EM og ble sølvmedaljør i innendørs-VM.
Tolkebyrå
Et tolkebyrå formidler tolketjenester til personer eller bedrifter som har behov for å kunne kommunisere på tross av språkproblemer. Tolkebyråer henvender seg til kunder både i offentlig og privat sektor som ikke har egne rutiner for å formidle oppdrag til kvalifiserte tolker. Det er ikke noen konsesjonsordning/krav til tolkeformidlingsbyråer, og formidlingsbyråene formidler oppdrag også til personer uten tolkefaglige kvalifikasjoner.
Grigorij Jegorov
I 1990 vant han sølvmedaljer, i innendørs-EM i Glasgow og utendørs-EM i Split, begge gangene slått av Gataullin. Beseiret av Gataullin ble han også, da han fikk sølv i innendørs-EM i 1993. Under VM i Stuttgart samme år ble Jegorov kun slått av Bubka, etter ny personlig rekord, 5,90 m.
Bom Jesus do Sul
Bom Jesus do Sul er en kommune i delstaten Paraná i sørregionen av Brasil.
Aursundbrua
Aursundbrua er ei bru som krysser Aursundet mellom fastlandet og Ruøya i Aure kommune i Møre og Romsdal. Brua er en del av veiforbindelsen mellom fastlandet og Ertvågsøya.
.38 Special
.38 Special er en sentertent rettvegget patron utviklet av Smith & Wesson.
Patronen blir vanligvis brukt i revolver, men det er også noen karabiner som bruker denne patronen. .38 Special var standard tjenestekaliber i de fleste politiavdelinger i USA fra 1920-tallet og fram til 1980-tallet.
Patronen ble introdusert i 1902 som en forbedring av .38 Long Colt patronen som ble ansett som for svak som militærpatron etter erfaringer i den filippinsk-amerikanske krig. Selv om røksvakt krutt var tatt i bruk allerede, ble den i utgangspunktet ladet med svartkrutt, men i løpet av et års tid ble ladninger med røksvakt krutt tilgjengelig. Fordelene med .38 Special er bl.a. at den er svært presis i et godt våpen, den har også lite rekyl, og er derfor en av de mest populære revolverpatronene også i dag, over 100 år etter introduksjonen. I dag blir den brukt til sportsskyting, småviltjakt (i land hvor det er tillatt) og for selvforsvar.
I 1935 ble det introdusert en kraftigere versjon, kalt .357 Magnum i forbindelse med kraftigere våpen som tålte disse ladningene. .38 Special ladninger kan brukes i våpen kamret for .357 Magnum, men ikke omvendt. Det er populært å bruke .38 Special ladninger i .357 Magnum-våpen p.g.a. lavere rekyl og mindre smell.
Christian Torberg Hegge
Christian Thorberg Hegge (født 24. august 1743 på Hopsjø i Hitra, død 30. mars 1818 i Trondheim ) var en norsk embedsmann. Fra 1789 til 1811 var han amtmann i Nordlands Amt.
Rocky (band)
Rocky var et rockeband fra Trondheim. Det ble startet i 1977 av Knut J. Dahle (piano/vokal), Kjell Arne Brødreskift (gitar/vokal), Bjarne Bårdstu (bass/vokal) og Otto Teigseth (trommer). Etter 1980 skiftet besetningen flere ganger, og i 1981 besto bandet av Kjell Arne Brødreskift, Per Gunnar Lauritzen, Stein Bonesmo, Knut J. Dahle og Per Otto Wigum.
Ligue 1 2007–2008
Ligue 1 2007-2008 var den 70. sesongen siden ligaen startet. FC Metz, SM Caen, RC Strasbourg var de nyopprykkede lagene. Det startet i august 2007 og var ferdig 17. mai 2008. Lyon ble seriemester og tok sin 7. tittel gjennom tidene. Lens, Strabourg og Metz rykket ned ved sesongslutt.
Tabell
'' * Metz har fått 1 minus poeng og må spille 1 kamp for lukkede dører som resultat av rasistiske fornærmelser påført av en av sine fans på Valenciennes-spilleren Abdeslam Ouaddou.
Pierre Arnaud de Puyanne
Han ble kreert til kardinal 15. desember 1305 av pave Klemens V.
Nicolas Caignet de Fréauville
Nicolas Caignet de Fréauville (død 15. januar 1323) var en av den katolske kirkes kardinaler.
Han ble kreert til kardinal 15. desember 1305 av pave Klemens V.
Morsetbreen
Morsetbreen er en isbre beliggende i fjellpartiet Heimefrontfjella i Dronning Maud Land. Den er om lag fem kilometer lang og strømmer nordover på vestsiden av Malmrusta i den sørvestlige delen av Sivorgfjella.
Breen har fått sitt navn etter motstandsmannen Peder Morset.
Nacka kommune
Nacka kommune er en kommune i Stockholms län i landskapene Södermanland og Uppland i Sverige. Kommunens administrasjonssenter ligger i Nacka. Strålsjön befinner seg i kommunen.
Tettsteder
Nacka kommune har åtte tettsteder. I tabellen oppgis antall innbyggere per 31. desember 2010.
Noter
<references group='lower-alpha'/>
Solformørkelse
En solformørkelse forekommer når månen passerer mellom solen og jorden slik at solen dekkes helt (total formørkelse) eller delvis. Total solformørkelse regnes som et av de mest spektakulære naturfenomener.
Typer solformørkelser
Det finnes fire typer solformørkelser.
Det er en bemerkelsesverdig tilfeldighet at solen både ligger ca. 400 ganger lengre vekk enn månen og har ca. 400 ganger større diameter. Sett fra jorden ser de derfor ut til å være like store (ca. 1/2 grad). Det er denne tilfeldigheten som gjør at totale solformørkelser kan sees på jorden.
Grunnen til at noen formørkelser er ringformete og andre er totale skyldes at månen går i en elliptisk bane rundt jorden. Dette gjør at månen noen ganger er lengre vekk og noen ganger er nærmere. Når månen er lengre vekk, dekker den en mindre del av himmelen, og vil ikke være stor nok til å dekke hele solskiven. Det er litt flere ringformete formørkelser enn totale fordi månens middelavstand er litt for stor til å danne en total formørkelse.
Observasjon av en solformørkelse
Utenom under selve totaliteten ved en total formørkelse er det derfor viktig å bruke spesielle solformørkelsesbriller. Sveisebriller eller sveisemaske er ikke mulig å benytte, da det kan slippe gjennom stråling som er svært skadelig for øynene. Det er også mulig å se på solformørkelsen gjennom å danne et bilde av solen. Det er ikke nødvendig med mer enn en pappskive med et hull laget med en knappenål for å få til et slikt bilde.
<br style="clear:both;" />
Tidspunkter for solformørkelser
Dette er et utvalg av formørkelser:
Christian Jørgensen Kruse
Christian Jørgensen Kruse (født 1636, død 1699 i København) var en norsk embedsmann. Fra 1686 til 1691 var han amtmann i Nordlands Amt.
Molladalen
Molladalen er en fjelldal i Ørsta kommune på Sunnmøre. Dalen er en tverrdal til Barstaddalen. Dalen ligger vest for Hjørundfjorden, lengst nord på Ørstahalvøya i Sunnmørsalpene. Dalen er omkranset av bratte og taggete fjellformasjoner. Det finnes en rekke pinakler som er ettertraktede klatremål. Fjellene rundt dalen blir omtalt med fellesnevneren Molladalstindane. De mest kjente toppene er:
I dalbunnen ligger flere vann. Det største, Storevatnet, ligger 774 moh.
Molladalen er et yndet mål for fjellklatrere. Det er utgitt en klatrefører for området.
Fra Melbøsætra i Barstadvik er det merket sti til Molladalen. Stien går først i bjørkeskog, så i fjellmyr og har en luftig passasje over et sva ved inngangen til Molladalen. Mister en fotfestet her, vil en fort ramle ned svaet og ut i Molladalselva som fosser i et hjel om lag 20 høydemeter under stien. Her er det hengt opp en stålwire som en kan holde seg fast i. En bør regne minst 2 timers gange før en har nådd inn i dalen fra Barstadsætra. Molladalen kan også nås fra Ytre Standal over Molladalsskaret på 990 moh.
Molladalen har av bønder i Barstadvik vært brukt til sauebeite. I 1864 ble 76 sauer drept da de ble jagd ut for et stup av en bjørn.
Bom Sucesso (Paraná)
Bom Sucesso er en kommune i delstaten Paraná i sørregionen av Brasil.
Manglekasse
Manglekasse (fra latin, via tysk mangel(e)n) er et apparat med tunge ruller og sveiv for å glatte tekstiler etter klesvask. Innretningen antas å ha blitt oppfunnet på 1600-tallet. Den erstattet det enkle mangletreet og ble avløst av lettere klesruller med springfjær og av strykejern.
Konstruksjon og bruk
Et rent laken eller lignende ble lagt ut på et bord. Det ferdig vaskede tøyet ble lagt oppå og det hele rullet sammen rundt en rulle. Steinkassa ble løftet og rullen med tøy lagt under. Deretter ble steinkassa trukket frem og tilbake ved hjelp av en sveiv. for å bringe det hele i balanse og med trykk, måtte bruke to ruller samtidig.
Dette tilsvarer en mekanisering av mangletre som er kjent over store deler av Nord-Europa.
En annen metode er der en strekker ut tøyet på den nedre platen. Deretter legges et antall ruller oppå og den øvre kassen senkes. Deretter rulles den øvre kassen frem og tilbake som beskrevet over. Siden det er tre ruller på fotografiet, må en anta at dette var den foretrukkene metoden på den viste manglekassen.
Etter en omgang i en kassemangle var tøyet så glatt at det sjelden trengte noen ytterligere stryking
En manglekasse var et stort og kostbart apparat og ble for en stor del bare brukt av storfamilier og i kommersielle vaskerier. Flere er funnet i leiegårder og borettslag i Oslo. På 1800-tallet kom klesrulle med to ruller som ble presset mot hverandre av en bladfjær.
Raymond de Got
Raymond de Got (død 26. juni 1310) var en av Den katolske kirkes kardinaler.
Han ble kreert til kardinal 15. desember 1305 av sin onkel pave Klemens V.
Anders Platou Wyller
Anders Platou Wyller (født 24. april 1903 i Stavanger, død 2. oktober 1940 i Stockholm) var en norsk litteraturforsker og humanist.
Familie
Anders Wyller var sønn av Thomas Christian Wyller (1858–1921) og Birgitte Platou (1862–1922). Faren var stadsfysikus (bylege), av slekten Wyller, og mora av slekten Platou. Anders selv ble gift i 1926 med Anne-Marie Strindberg (1902–2007), som var datter av den svenske forfatteren August Strindberg. Deres sønn Arne August Wyller (1927–2001) ble en anerkjent astronom og professor i USA. En annen sønn ble far til musikeren Anders Wyller (født 1964).
Etter examen artium ved Kongsgård skole i Stavanger, studerte han jus ved Det Kongelige Frederiks Universitet i Oslo og ble leder av Det Norske Studentersamfund i 1925. Fra 1927 var han redaktør i Samtiden. Han bodde i Frankrike fra 1929 og var norsk lektor ved Sorbonne fra 1933 til 1936, da familien flyttet tilbake til Oslo. Han ble så dr. philos. året efter, med avhandlingen ''Paul Claudel. En kristen dikter og hans drama.'' (Paul Claudel (1868–1955) var en antinazistisk fransk forfatter som tyve år senere også ble biografert av Hallvard Rieber-Mohn.)
Anders Wyller stiftet Nansenskolen, sammen med Kristian Schjelderup og Henriette Bie Lorentzen. Innvielsen fant sted på Lillehammer den 18. mars 1939. Ved invasjonen den 9. april 1940 meldte Wyller seg til tjeneste og ble sendt til Nord-Norge, hvor han hovedsakelig jobbet for Norsk rikskringkasting. Men han ville forlate landet. Da krysseren HMS «Devonshire» (1927) stevnet fra kai i Tromsø den 7. juni med kurs for England, var Wyller ombord, sammen med kong Haakon VII, kronprins Olav og flere regjeringsmedlemmer.
Han arbeidet en kort tid for den britiske kringkastingen BBC i London, før han ble diagnostisert med kreft. Han ble sendt med fly til Sverige, hvor han fikk treffe familien, før han døde 2. oktober.
I boka Kjempende humanisme, som kom ut etter hans død, presenterer han sine visjoner om menneskeverd og kristen humanisme.
Zaragoza
Zaragoza (latin: Caesaraugusta; arabisk: Sarakusta) er hovedstaden i den autonome regionen og tidligere kongerike Aragón i Spania. Byen ligger ved elven Ebro nær sentrum av regionen, i en stor dal med variert landskap.
Ifølge data fra myndighetene i Zaragoza var befolkningstallet i 2006 på 660 895, noe som gjør byen til den femte største i Spania. Byen ligger 199 meter over havet og er et knutepunkt mellom Madrid, Barcelona, Valencia og Bilbao, som alle ligger rundt 300 km fra Zaragoza.
Historie
Byen var en romersk utpost kalt Caesaraugusta, grunnlagt under Augustus. Før dette var byen kun kjent under det keltiberiske navnet Salduba. Fra 1018 til 1118 var Zaragoza en av Taifakongedømmene, uavhengige muslimske stater som dukket opp i det ellevte århundre etter Córdoba-kalifatets kollaps. I 1118 ble byen gjenerobret av de kristne og gjort til hovedstad i kongeriket Aragón.
Zaragoza var også åstedet for to kontroversielle martyrdødsfall i forbindelse med den spanske inkvisisjonen, Dominguito del Val, en korgutt i basilikaen, og Pedro de Arbués, inkvisisjonens overhode.
Byen ble også utsatt for to berømte beleiringer under Napoleonskrigene, den første fra juni til august i 1808, den andre fra desember 1808 til februar 1809.
Økonomi
I tillegg til en fordelaktig geografisk plassering etablerte General Motors en Opel-fabrikk i en landsby i nærheten av Zaragoza i 1982. Med en stadig nedgang i jordbruksinntekter har denne fabrikken blitt en av hovedpilarene i regionens økonomi, sammen med et par andre større fabrikker. For tiden nyter Zaragoza også godt av prosjektene knyttet til Expo 2008, den neste offisielle verdensutstillingen. Zaragoza har alltid vært et knutepunkt i Spania, noe som ble forsterket ved etableringen av høyhastighetsjernbanenettverket i 2003.
Thebe
Thebe kan ha flere betydninger:
Norrtälje
Norrtälje er en by i Stockholms län i Uppland i Sverige. Det er Norrtälje kommunes administrasjonssenter. I 2010 hadde tettstedet 17 275 innbyggere.
Historie
Norrtälje ble grunnlagt i 1622 av Gustav II Adolf. I 1884 ble det opprettet jernbane til Uppsala i vest, via tettstedet Rimbo, som også fikk stasjonsknutepunkt til Stockholm.
De to jernbaneforbindelsene ble nedlagt hhv på 1960-tallet og i 1981.
Thalestris
Thalestris (gresk: Θάληστρις) var ifølge gresk mytologi en amasonedronning som levde på 300-tallet f.Kr. Hun var den beste av de beste og hun visste det, på samme måte som hun visste at Aleksander den store (356–323 f.Kr.) var det samme. Hun tenkte at hvis hun fikk en datter med ham, ville datteren bli enda mektigere, noe som ville gi amasoneriket stor respekt. Under et av Aleksanders felttog i Asia, tok hun med seg tre hundre kvinner og møtte ham. Ifølge legenden tilbrakte hun all tid sammen med den makedonske kongen i 13 dager og netter, de jaktet hjort og elsket. 13 er et hellig tall for måne-tilbedere, som amasonene var, de tilsvarte de tretten fullmånene i året. Etterpå returnerte hun hjem til Themiskyra og ventet på resultatet, men det uteble, og Thalestris døde kort tid ettet uten en eneste arving.
Klassiske kilder bekrefter – eller antyder – at dette skjedde rundt 330–329 f.Kr. ved kysten av Det kaspiske hav. Mer enn 400 år senere lister den greske historikeren og forfatteren Plutark (45–120) opp ikke mindre enn 14 autoriteter som nevner historien. Men 9 av kildene avfeier hendelsen som «fullstendig oppspinn» og en av Aleksanders generaler, Lysimakhos, lo hver gang han hørte historien.
Bellingshausen Island
Bellingshausen Island er en ubebodd øy i øygruppen Sør-Sandwichøyene, som administreres av det britiske oversjøiske territoriumet Sør-Georgia og Sør-Sandwichøyene. Bellingshausen Island utgjør den sørlige delen av Sør-Sandwichøyene sammen med Cook Island og Thule Island under navnet Southern Thule.
Arnaud de Pellegrue
Han ble kreert til kardinal 15. desember 1305 av sin onkel pave Klemens V.
Bellingshausen Island
Øya er oppkalt etter Fabian Gottlieb von Bellingshausen, som ledet en russisk ekspedisjonen i området i 1820.
Gelogisk er øya en stratovulkan, og består av basalt og andesitt. Det ferskeste krateret er 150 meter i diameter og er 60 meter dypt, dannet eksplosivt en gang mellom 1968 og 1984.
Fylkesvei 2528
Fylkesvei 2528 går mellom Svingvoll i Gausdal og Halberg i Lillehammer kommune.
Kom sol, kom regn
Melodi Grand Prix
Vanligvis var det artisten som sang vinnersangen med stort orkester, som fikk representere Norge i Eurovision Song Contest. NRK gjorde dette året et unntak, og valgte Inger Jacobsen til å framføre den i konkurransen i Luxembourg.
Vinnersangen fikk lunken mottakelse i pressen. Adresseavisen satte an tonen og skrev: «når 'Kom sol, kom regn' kunne bli den norske vinnermelodien, så må det vel bare skyldes at den ikke hadde særlig sterke konkurrenter i dette musikalske NM». Avisen konkluderte videre med at vinnerlåten «neppe levner Norge store sjanser i Luxembourg».
Eurovision Song Contest
Sangen var det tiende bidraget ut på scenen om kvelden søndag 18. mars 1962, etter Frankrikes Isabelle Aubret med «Un premier amour» og før Sveits' Jean-Philippe med «Le retour». Da avstemningen var over, hadde det norske bidraget fått 2 poeng og kom på en delt tiendeplass blant 16 deltakere. Dette var Norges dårligste plassering i konkurransen til da.
Jacobsen synger om jeg-personens følelser for sin kjæreste og forteller at «kom sol, kom regn» så vil hun alltid ha lykke når hun er med ham.
Bom Sucesso do Sul
Bom Sucesso do Sul er en kommune i delstaten Paraná i sørregionen av Brasil.
Tromsa
Tromsa kan vise til:
Basilios den store
Basilios den store (født ca. 330 i Caesarea i Kappadokia, død 1. januar 379 samme sted) er en av de østlige kirkefedre, og en helgen i Den ortodokse kirke og Den katolske kirke. Basilios regnes som en av de fire store østlige kirkelærere. Han, hans bror St. Gregor av Nyssa og vennen Gregor av Nazianz omtales ofte under ett som kappadokierne eller de kappadokiske fedre, og deres innflytelse på utviklingen av kristen doktrine – særlig Treenighetslæren og læren om Den hellige ånd – skulle bli formidabel. Hans søster St. Macrina den yngre kalles undertiden den fjerde kappadokier. I Den katolske kirke fikk Basilios formelt tittelen kirkelærer i 1568.
Bakgrunn
Han ble født i Cæsarea i en innflytelsesrik aristokratisk familie. Faren var retoriker, og sørget for at sønnen fikk undervisning både i Caesarea, Konstantinopel og Athen. I Athen studerte han sammen med sin venn St. Gregor av Nazianz. Etter endt utdanning underviste han både i hjembyen sin og andre byer.
Han tenderte stadig sterkere mot det asketiske liv, og lot seg døpe i 357.
Metropolitanerkebiskop
Han tilbragte flere år om munk der, men ble viet i 364 til presbyter i Caesarea og ble metropolitt der i år 370. På dette sted utviklet han en omfattende og kraftfull virksomhet. Særskilt opptrådte han med stort ettertrykk mot arianismen, som allerede fra før hadde en svoren fiende i ham. Hans viljekraft holdt sammen nicenerne i Østen, og ved sin fasthet fikk han selveste den arianske keiser Valens til å rygge tilbake.
I den kristelige barmhjertighets historie er Basileios berømt blant annet for sitt utenfor Caesarea etablerte storartede hospital, som omfattet en hel liten by. Dette regnes gjerne for det første kristne sykehus. Han gis også æren for å ha grunnlagt verdens første barnehjem.
Munkevesenet
Også som biskop fortsatte Basileos å være en varm beskytter av munkevesenet og oppbød alt hva som stod i hans makt for å gjøre det fruktbart for kirken ved å fremme den asketiske kristendom innen kirkens sfære og forene en praktisk virksom menneskekjærlighet med asketlivets ideal.
Skrifter og teologi
Basilios etterlot seg skrifter som skulle bli meget høyt verdsatt i kristenheten. Som kirkehistorisk kilde kommer hans overleverte brevsamling flittig til anvendelse, og hans Hexaemeron, ni prekener over verdens skapelse, utgjør et grunnleggende arbeide innen skapelsedagslitteraturen. Polemisk og dogmatisk betydelig er også hans skrift i fem bøker Mot Eunomios (arianer) og hans nikenske skrift Om den hellige Ånd. Til ham henføres også, om enn i revidert form, den såkalte basilianske liturgi.
I en tid da kirken var sterkt plaget av splittelser i trosspørsmål, viet Basilios sin kraft til å «bøte på kirken trasete kappe», blant annet ved å forsøke å enes med pave Damasus I i teologiske, politiske og ekklesiastiske spørsmål. Basilios frakjente paven rettsautoritet over kristenheten, men så ham som teologisk leder for kirken. Han mislyktes imidlertid med å vinne pavens tilslutning, fremfor alt angjeldende den greske formulering av treenighetsbegrepet som ble fastlagt ved det første konsil i Nicaea.
Sammen med sin venn Gregor av Nazianz og sin bror Gregor av Nyssa overbeviste Basilios etter hvert den østlige kristenhet om at det ikke var logisk å både anta homoousios og hevde at Faderen, Sønnen og Den hellige ånd var tre hypostaser. Ved de kappadokiske fedres anstrengelser ble det bestemt at det greske ord ousia var det samme som det latinske substantia. Denne teologi ble, mest som følge av de analogier som ble brukt til begrunnelse, kontroversiell, ettersom de til beskrivelsen av Treenigheten påstod at far, mor og barn delte en felles menneskelighet. Dessuten ble definisjonen feiltolket som polyteisme. Den senere vedtatte definisjon av Treenigheten som en substans og tre personer var Basilios den første til å fastslå. Dette ble definert som dogme ved det første konsil i Konstantinopel, som fant sted et par år etter Basilios' død.
Ifølge Basilios kunne Faderen, Sønnen og Den hellige ånd ikke virke uten hverandre. Han anså at Ånden utgår fra Sønnen som utgår fra Faderen, etter samme forhold som da Sønnen var blitt født. Uten å selv direkte kalle Ånden «Gud» stred han i Om Den hellige ånd mot dem som forfektet at Ånden ikke hadde guddommelighet (pneumatomakierne).
Videre sammenstilte Basilios et utvalg av Origenes' skrifter, noe som fikk som følge at Origenes' teologiske stilling ble forsterket.
Vernehelgen
Basilios er i dag skytshelgen for Russland og for østkirkens klostervesen. I Hellas har den hellige Basilios noe av den samme rollen som St. Nicolaus har i en del vesteuropeiske land: På festdagen hans 1. januar besøker den skjeggete biskopen barna og gir dem gaver.
Eksterne lenker
Ortodoks Basilios-biografi
Ligue 1 1968–1969
Ligue 1 1968–69 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Fargekodet tiltro
Fargekodet tiltro (WikiTrust, WikiReputation) er modeller for å synliggjøre tiltro til innhold i Mediawiki, som blant annet brukes av Wikipedia, og lignende dugnadsbaserte publikasjonssystemer som bruker crowdsourcing. Det er to forskjellige modeller; WikiTrust som er basert på tiltro til teksten utfra omdømmet til skribentene, og WikiReputation hvor omdømmet til teksten beregnes direkte utfra antall sidevisninger hvor endringen har vært fremvist. Et omdømme er i denne sammenhengen en verdi som kan beregnes utfra målbare forhold, mens en tiltro er en sannsynlighet. Begge forhold brukes for å fargekode en tekst med en farge som representerer hvor stor tillit en kan tillegge teksten.
Slike metoder er antatt å kunne gi en vesentlig bedre sluttkvalitet på bidra på en wiki med ukjent opphav da ny tekst blir synliggjort, eventuelt utfra skribentens tidligere historikk på nettstedet. Dermed blir eventuelle feil eksponert sterker og iterasjonene for å rette disse feilene blir tettere.
Algoritmer
Fargekodingen er kalkulert utfra redigeringsavstand fra den originale teksten, og skribentens omdømme er akkumulert over samtlige bidrag. Tiltro for teksten beregnes på bakgrunn av dette, hvor hvit tekst har full tiltro og desto mer gul bakgrunnen er, desto lavere tiltro har teksten.
Omdømme utfra aldring er brukt i WikiReputation. Dette er en løsning som baserer seg på levetiden til det enkelte tekstfragment, og i den enkleste utgaven så blir all tekst merket med maksimal usikkerhet når den først legges inn. Teknisk blir aldringen gjort ved å telle antall sidevisninger fra teksten første gang ble gjort tilgjengelig. Deretter vil teksten bli gitt stadig høyere tiltro inntil den til slutt blir gitt samme tiltro som resten av teksten. Et kjent problem er at antall sidevisninger er langt enklere å manipulere enn antall redigeringer foretatt av en bruker. Metoden vil vanligvis gi en raskere konvergens for nye og ukjente brukere. Den er også nøytral ovenfor områder hvor vedkommende er forutinntatt.
Flere varianter er foreslått, deriblant bruk av tiltro som startverdi for fargekodingen (apriori) og deretter en moderering utfra aldring (aposteriori) og også varianter som baserer seg på bruk av Bayes' teorem. Slike sammensatte metoder vil kunne gi rask konvergens for nye og ukjente brukere, samtidig som det gir mer fornuftige startverdier for etablerte brukere.
I noen grad gir en fargekoding uttrykk for trusted users, men dette kommer som følge av andres redigeringshistorikk eller lesehistorikk og ikke som følge av en eksplisitt utnevnelse. En kobling mot stabile versjoner skjer først når bruken av denne får som resultat endringer i artikkelen eller endringer i lesemønster.
Frøken Julie
Frøken Julie (svensk: Fröken Julie) er en tragedie av August Strindberg fra 1888.
Stykket er et kammerspill som foregår natten og tidlig om morgenen en sankthansnatt på en greves gods. Denne natten utvikler forholdet mellom grevens datter Julie og tjeneren Jean seg raskt til et intenst kjærlighetsforhold, og gjennom stykket foregår det en darwinistisk kamp mellom de to om hvem som er sterkest og dermed har livets rett. I denne kampen mot tjeneren Jean går den mistilpassede overklassekvinnen Julie under.
Historikk
Stykket er filmatisert flere ganger, i 1912 med regi av Anna Hofman-Uddgren, 1951 med regi av Alf Sjöberg, i 1999 med regi av Mike Figgis og i 2014 med regi av Liv Ullmann med Jessica Chastain i tittelrollen og Colin Farrell som Jean. Stykket er også framført som en ballett av Birgit Cullberg med musikk av Ture Rangström, og er også framført som opera med musikk av Philippe Boesmans og libretto av Luc Bondy og Marie-Louise Bischofberger. En norsk operaversjon med musikk av Antonio Bibalo ble fremført ved Den Norske Opera i 1976.
Roller
Fröken Julie: Grevens datter. Hun ble oppdratt av sin mor til å tenke og handle som en mann, noe samtiden ikke liker. De stadige motsetningene har gjort henne til en svært forvirret person, som på den ene siden vet hvordan hun skal kunne få alt hun vil ha, men på den andre siden ikke vet hva hun vil ha.
Jean: Tjener hos greven. Han hevder at han ofte så Frøken Julie da han var ung, og drømte om henne. Senere har han reist mye rundt i Europa og har hatt ulike jobber, og etter hvert funnet ut hva han vil, nemlig å komme seg opp i samfunnet, med en plan om å starte sitt eget hotell. Han kommer tilbake til grevens gård, og det tar da ikke lang tid før Frøken Julie blir en del av hans planer. Han er bereist, med gode manerer og belest, og han manipulerer henne skånselsløst dit han vil, både gjennom å være snill, og å være kald mot henne.
Kristin: Kokken i grevens husholdning. Hun er svært religiøs og forlovet med Jean. Hun symboliserer stabilitet og den som er på rett sted og i den naturlige tilstanden for en kvinne. Hennes stablitet framhever Jean og Julies ustabilitet og svingninger.
Bent Sølves-ulykken
Bent Sølves-ulykken var en flyulykke i 1969 der fem av de seks medlemmene i Bent Sølves pop-orkester omkom.
Frøken Julie
Roller
Greven: Han sees aldri i stykket, men hans hansker og støvler som står på scenen viser hans store innflytelse på Frøken Julie og Jean.
Bent Sølves-ulykken
Flyet var et tidligere Vestfold Frakt-fly av merket Beechcraft Travel Air (LN NPO) Det tok av fra Fornebu klokken 13.31 den 1. mai 1969 og skulle til Linköping. Flygeren snudde klokken 14.18 grunnet dårlig vær. Like før landing gikk det i spinn ved Holmen i Drammen. Det traff bakken og gjorde et hopp på 30 meter før det ble liggende. Siste melding til flytårnet var at en motor hadde stanset. Flyet forsvant fra radarskjermene klokken 14.59.
Alle om bord omkom, herunder piloten, sangeren Vigdis Mostad fra Orkanger, de tre Molde-musikerne Bjørn Solstad, Svein Jens Thorsø og Geir Schumann, og Kåre Furuholmen fra Oslo. Dette ble bivånet av blant andre Morten Harket. Mikkel Flagstad skulle også være med på konserten i Linköping, men han hadde flyskrekk og ville kjøre bil til Sverige i stedet. Derfor var han ikke om bord på flyet da det styrtet.
BMW Z4
BMW Z4 (2002–) er en liten to-seters sportsbil fra BMW, dog større enn forgjengeren BMW Z3.
Første utgave (2003–09) ble tegnet av Chris Bangle og kom som roadster (E85) og coupe (E86, 2006–09) med fast metalltak. "M" var den kraftigste. Tøytaket kunne felles bak, eventuelt byttes med nedfellbart metalltak. Den ble bygget i Spartanburg County i Sør-Carolina, rundt 180 000 roadster og 17 000 coupe.
Andre utgave (E89, 2009–16) var tegnet av Juliane Blasi (utvendig) and Nadya Arnaout (interiør). Den hadde kun nedfellbart metalltak, kunne ikke fås som coupe eller som "M". Rundt 15 til 20 ble solgt årlig i Norge. Den ble bygget i tyske Regensburg, den siste av rundt 115 000 bygd, var en sDrive 35is.
Tredje utgave (2018–) kommer kun med tøytak og bygges på samme plattform som Toyota Supra.
Z4 Coupé:
Rekkeseksermotoren som sitter i E46 M3 benyttes også i Z4 med betegnelsen Z4 M.
Gerald Ciolek
Gerald Michael Ciolek (født 19. september 1986 i Köln, Tyskland), er en profesjonell landeveissyklist.
Ciolek har blitt betegnet som Tysklands største spurttalent siden Erik Zabel slo gjennom på midten av 90-tallet, og ble først kjent da han spurtslo Erik Zabel og vant det tyske mesterskapet i 2005. T-Mobile Team hadde dominert det tyske mesterskapet i 10 år, og fikk seg en skikkelig nesestyver da de ble slått av en ukjent 18 åring. Gjennom store deler av 2006 gikk det rykter om at T-Mobile Team var interessert i ham, og med blant annet seier i landeveisrittet i U23 VM og etappeseier i Tyskland rundt fortsatte unggutten å imponere. Da Ciolek fikk tilbud om kontrakt med T-Mobile Team bestemte han seg for at det var på tide å prøve seg på et høyere nivå, og takket ja.
I den første halvdelen av 2007 seiret Ciolek kun i to kategori 2.1-ritt, men hvis man tar i betraktning hans lave alder er dette absolutt en solid prestasjon. I juli fikk han flere pallplasseringer i Østerrike rundt, som er kategorisert som 2.HC. Ciolek fikk dermed vist at han kunne hevde seg svært godt blant de nest beste spurterne. På det tidspunktet var han den yngste i T-Mobile Teams stall og blant de aller yngste i hele proffsirkuset. Derfor var seire i slike ritt alt man kunne forvente seg av Ciolek, imidlertid skulle det vise seg at han allerede var klar for større oppgaver. 15. august kom det som kanskje var hans største dag til da i karrieren da han vant sitt første Pro Tour-ritt: sjette etappe i Tyskland rundt da han slo Danilo Napolitano i en massespurt. Senere i rittet fulgte han opp med ytterligere 2 etappeseire. Disse seirene kom etter massespurter som han vant foran Erik Zabel.
I 2008 tok Ciolek to etappeseire i Bayern rundt og en etappeseier i Tyskland rundt. Dessuten tok han to andre- og en tredjeplass i Tour de France 2008. Ciolek fikk dermed vist at han hadde tatt flere steg fremover, men han ble ofte stilt i skyggen av lagkameraten Mark Cavendish, som han også måtte kjøre spurtopptrekk for ved flere anledninger. Ciolek ble ikke tilbudt ny kontrakt med Columbia etter 2008-sesongen, og 30. oktober ble det klart at han hadde signert en toårskontrakt med Milram. I Milram var Ciolek tiltenkt en rolle som kaptein i flate og lettkuperte ritt.
Etter overgangen til Milram har det blitt lengre mellom seirene. I 2009 fikk han kun to seire, men den ene var til gjengjeld stor; 2. etappe av Vuelta a España.
I 2013 vant han sin til nå største seier i karrieren da han van klassikeren Milano–Sanremo. I rittet representerte han et prokontinentallag, og ble første rytter til å vinne en WorldTour seier for et afrikansk lag.
Bergsøysundbrua
Bergsøysundbrua eller Bergsøysundet bru er ei flytebru som krysser Bergsøysundet mellom Aspøya og Bergsøya i Møre og Romsdal.
Den ble åpnet i 1992 og er en del av «Krifast» – fastlandsforbindelsen til Kristiansund. Brua er i dag en del av riksvei 70 og europavei 39.
Brooverbygningen består av et stålfagverk med rørknutepunkter. Selve brobanen består av orthotrop stålplate. De syv pongtongene er bygget i høyfast lettbetong LC55. Brua var ved åpningen verdens eneste flytebru uten sideforankring. Nordhordlandsbrua er den eneste flytbrua i Norge bygget siden.
Broen er utstyrt med konstant instrumentering bl.a. for registrering av lekkasje i pongtongene, bølgetilstand, tidevann og broens bevegelser. Målingene overføres direkte til en overvåkningssentral. Brua beveger seg opp og ned med tidevannet.
Bergsøysundbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.
Guillaume Ruffat de Forges
Guillaume Ruffat de Forges (død 24. februar 1311) var en av Den katolske kirkes kardinaler.
Raïs M’Bolhi
Adi Raïs Cobos Adrien M'Bolhi (født 25. april 1986) er en franskfødt algirsk fotballspiller som spiller for den saudiarabiske fotballklubben Ettifaq FC.
Han er målvakt, og er også en del av. M'Bolhi har spilt for flere andre klubber i sin karrière, blant annet Olympique de Marseille og Heart of Midlothian FC.
Han ble tatt ut til Fotball-VM 2010 i Sør-Afrika og Fotball-VM 2014 i Brasil
Elizabeth Claypole
Elizabeth Claypole (født 2. juli 1629, død 6. august 1658) var den andre datteren til Oliver Cromwell og hans hustru Elizabeth Cromwell (født Bourchier). Hun ble gift med John Claypole i 1646 og det er sagt at hun gjorde seg til en talsmenn for de rojalistiske fanger var fengslet under hennes far styre. Etter at Cromwell opprettet en adelstittel for hennes ektemann, mer for hennes skyld da hun var hans yndlingsdatter, ble hun kjent som Lady Claypole. Hun ble gravlagt i Westminster Abbey.
Hennes ekteskap med John Claypole ble inngått den 13. januar 1646. Da hun var sin fars yndlingsdatter og da han selv var en ivrig puritaner, var hennes åndelige tilstand av bekymring for ham. Ved en anledning skrev han til sin datter Bridget hvor han uttrykte sin tilfredshet at hennes søster Claypole «ser hennes egen forfengelighet og kjødelige sinn, vokter seg for det, og søker etter hva som vil gi tilfredsstillelse.» Men fire år senere ba han hennes mor om å advare henne for å være for opptatt av verdslige forfengeligheter.
I henhold til flere redegjørelser var hun altfor høystemt over hennes fars posisjon som Lord Protector og den mektigste mann på De britiske øyer. Fru Lucy Hutchinson karakteriserte henne og alle hennes søstre som «uforskammede fjols». En kaptein Titus skrev til Edward Hyde, 1. jarl av Clarendon, angående en bemerkning om fru Claypole ved en bryllupsfest som angikk hustruene til generalmajorene: «Festen savnet mye av sin ynde ved fraværet til de fruer, det ble spurt av en der om hvem de var. Fru Claypole svarte at "Jeg sendte dem hjem for vaske sine tallerkener hjemme slik som de var vant til. Dette ble tatt meget ille opp, og nå gjør alle kvinnene hva de kan med sine ektemenn for å forhindre fru Claypole fra å bli en prinsesse». Men i henhold til en redegjørelse av James Harrington «spilte hun rollen som en prinsesse meget naturlig, imøtekommende til alle med hennes høflighet, og hyppig trådde imellom de ulykkelige». Det var til henne han appellerte for å få tilbakelevert sitt manuskriptet til The Commonwealth of Oceana, et politisk og filosofisk verk som ble konfiskert av Oliver Cromwell da det ble trykt. Gjennom fru Claypole fikk Harrington det tilbake, og da det kom ut i 1656 var det dedikert til Cromwell.
I henhold til Edmund Ludlow gjorde hun seg til talsmann for livet til John Hewitt som hadde vært kapellan for Karl I og var dømt til å bli henrettet for forræderi. Det ble hevdet at hun jevnlig forsvarte overfor sin far politiske lovbrytere. «Hvor mange av de rojalistiske fangene fikk hun ikke frisatt? Hvor mange reddet hun ikke fra døden som loven hadde fordømt?»
Elizabeth ble syk i juni 1658 og hennes sykdom synes å ha blitt forverret av dødsfallet til hennes yngste sønn Oliver. Hva hun var syk av har blitt forklart på ulikt vis. «Sannheten er,» skrev Charles Fleetwood, «er at legene ikke helt forstår hennes tilfelle». Clarendon og en rekke andre rojalistiske forfatter hevdet at hun benyttet sin siste tid med å bebreide sin far for det blod han hadde utgyt, men det synes å være propaganda.